S-2540/2023

Mál þetta, sem dómtekið var í dag, er höfðað með ákæru, útgefinni af lögreglustjóranum á höfuðborgarsvæðinu 4. apríl 2023, á hendur R-x-x Z-x-x, fd. [...], [...], fyrir eftirfarandi brot:

1. Fyrir fíkniefnalagabrot með því að hafa, fimmtudaginn 31. mars 2022, er lögregla hafði afskipti af ákærða á bifreiðinni [...] á bifreiðastæði við [...] að Miklubraut í Reykjavík, haft í vörslum sínum 0,96 gaf maríhúana, sem lögregla fann við leit í bifreiðinni og lagði hald á. Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana-og fíkniefni og önnur eftirlitsskyld efni nr. 233/2001, með síðari breytingum.

2. Fyrir fíkniefnalagabrot með því að hafa, fimmtudaginn 31. mars 2022, í bílskúr að [...] í Reykjavík, í félagi við þekktan aðila, haft í vörslum sínum í sölu- og dreifingarskyni, 165,11 gaf maríhúana og 0,55 gaf tóbaksblönduðu maríhúana, sem lögregla fann við húsleit og hald var lagt á. Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

3. Fyrir fíkniefnalagabrot með því að hafa, laugardaginn 9. apríl 2022, er lögregla hafði afskipti af ákærða á bifreiðinni [...] við Móaveg, móts við verslunina [...] í Spönginni, Reykjavík, haft í vörslum sínum 0,96 gaf maríhúana, sem lögregla fann við leit í bifreiðinni og lagði hald á. Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana- og fíkniefni og önnur eftirlitsskyld efni nr. 233/2001, með síðari breytingum.

4. Fyrir fíkniefnalagabrot með því að hafa, þriðjudaginn 17. maí 2022, er lögregla hafði afskipti af ákærða á bifreiðinni [...] við [...]í Fossvogi, Reykjavík, haft í vörslum sínum í sölu- og dreifingarskyni 13,79 gaf maríhúana, sem lögregla fann við leit í bifreiðinni og lagði hald á. Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr. reglugerðar um ávana-og fíkniefni og önnur eftirlitsskyld efni nr. 233/2001, með síðari breytingum.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 13,79 gaf maríhúana, 0,96 gaf maríhúana, og 12,23 g maríhúana, alls 26,98 gaf maríhúana, sem lögregla lagði hald á og tilgreind eru í efnaskrám lögreglu nr. [...], [...]og [...], skv. 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, með síðari breytingum. Þá er krafist upptöku á haldlögðu reiðufé samtals 28.000 krónur sem tilgreint er í munaskrám lögreglu nr. [...]og [...], skv. 7. mgr. 5. gr. laga nr. 65/1974. sbr. og 1. mgr. 69. gr. b. almennra hegningarlaga nr. 19/1940, en reiðuféð er ætlaður ágóði af sölu ávana- og fíkniefna. Jafnframt er krafist upptöku á haldlögðum farsímum sem tilgreindir eruí munaskrám lögreglu nr. [...] og [...] skv. 7. mgr. 5. gr. sömu laga, en farsímarnir voru notaðir við sölu- og dreifingu ávana- og fíkniefna.

Ákærði sótti ekki þing við þingfestingu málsins og hafði ekki boðað forföll en fyrirkall ásamt ákæru var birt í Lögbirtingablaði [...] sl., sbr. 3. mgr. 156. gr. laga nr. 88/2008 um meðferð sakamála. Verður málið dæmt samkvæmt heimild í a-lið 1. mgr. 161. gr. sömu laga enda var þess getið í fyrirkallinu að þannig gæti farið um meðferð málsins.

Með vísan til framanritaðs og til rannsóknargagna málsins telst framangreind háttsemi sönnuð og er hún rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 27. mars 2023, hefur ákærði ekki áður gerst sekur um refsiverðaháttsemi.

Með hliðsjón af framangreindu, sakarefni þessa máls og og 77. gr. almennra hegningarlaga nr. 19/1940 þykir refsing ákærða hæfilega ákveðin 60 daga fangelsi en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955

Engan sakarkostnað leiddi af meðferð málsins.

Með vísan til lagaákvæða í ákæru eru gerð upptæk til ríkissjóðs 26,98 gaf maríhúana, sem lögregla lagði hald á og tilgreint eru í efnaskrám lögreglu nr. [...], [...]og [...], reiðufé samtals 28.000 krónur sem tilgreint er í munaskrám lögreglu nr. [...]og [...], en reiðuféð er ætlaður ágóði af sölu ávana- og fíkniefna og tveir farsímar sem tilgreindir eru í munaskrám lögreglu nr. [...]og [...].

Engan sakarkostnað leiddi af meðferð málsins.

Af hálfu ákæruvaldsins flutti málið K-x-x K-x-x saksóknarfulltrúi.

A-kvk-nf S-kvk-nf aðstoðarmaður dómara kveður upp dóm þennan. Aðstoðarmaður dómara tók við málinu 16. ágúst 2023 og hefur ekki haft aðkomu að málinu fyrr en nú.

DÓMSORÐ:

Ákærði, R-x-x Z-x-x, sæti fangelsi í 60 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940.

Upptæk eru gerð til ríkissjóðs 26,98 gaf maríhúana, sem tilgreint er í efnaskrám lögreglu nr. [...], [...] og [...], reiðufé samtals 28.000 krónur sem tilgreint er ímuna skrám lögreglu nr. [...]og [...], og tveir farsímar sem tilgreindir eru í munaskrám lögreglu nr. [...]og [...].

A-kvk-nf S-kvk-nf